KIRJALLINEN KYSYMYS E-0552/00 esittäjä(t): Monica Frassoni (Verts/ALE) komissiolle. Mugellon kaivannon ympäristön suojelu.



Virallinen lehti nro 026 E , 26/01/2001 s. 0061 - 0062



KIRJALLINEN KYSYMYS E-0552/00 esittäjä(t): Monica Frassoni (Verts/ALE) komissiolle (29. helmikuuta 2000) Aihe: Mugellon kaivannon ympäristön suojelu Galliano di Mugellossa (Firenzen provinssi) on suunniteltu suuren kaivannon ja kivenmurskaamon avaamista Bolognan ja Firenzen välistä vuoristosolaa varten. Kaivantoaluetta ei ole sisällytetty mihinkään kaupunkisuunnittelun yleiseen kaavaan tai suunnitelmaan; provinssin aluesuunnitelmassa alue on määritelty arkaluontoiseksi alueeksi, jota tulvat ovat jo vahingoittaneet ja johon edelleen kohdistuu tulvavaara; alueen rajana olevat kaksi jokea Tavaiano ja Sorcella kuuluvat ympäristölain 431/85 (ns. Galasson laki) piiriin ja kyseinen hanke tekisi tyhjäksi loppusuoralla olevan julkisin varoin rahoitetun Gabbianellon lintujärvihankkeen; monien tutkimusten perusteella alue sijaitsee maanjäristysvaaravyöhykkeellä; alueen valitseminen on ristiriidassa ympäristöministeriön vuonna 1993 julkaistujen kaivantojen ja täytemaan sijoitusohjeiden kanssa; alueella on 1200-luvulta peräisin oleva heikossa kunnossa oleva keskiaikainen silta, joka on mainittu rakennustaiteellista ja kulttuurista omaisuutta koskevassa lainsäädännössä sekä monia historiallisesti merkittäviksi luokiteltuja rakennuksia; alue sijaitsee merkittävällä maatalousmatkailualueella (alueneuvoston päätös 104/1989), ja Barberinon kunnanvaltuusto on antanut kaivannon avaamisesta kielteisen lausunnon, mutta hanke näyttää etenevän siitä huolimatta. Mihin toimiin komissio aikoo ryhtyä varmistaakseen että kaikkia ympäristönsuojelun, arkkitehtuurin ja kaupunkisuunnittelun säännöksiä noudatetaan? Margot Wallströmin komission puolesta antama vastaus (7. huhtikuuta 2000) Arvoisan parlamentin jäsenen mainitsema suurta maa-aineksen ottopaikkaa koskeva hanke Galliano di Mugellon alueella Firenzessä kuuluu tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY(1) ja tämän direktiivin muuttamisesta annetun direktiivin 97/11/EY(2) liitteen II soveltamisalaan. Direktiivissä 85/337/ETY säädetään, että sellaisten julkisten ja yksityisten hankkeiden ympäristövaikutukset arvioidaan, joilla on todennäköisesti merkittäviä ympäristövaikutuksia muun muassa laatunsa, kokonsa tai sijaintinsa vuoksi. Direktiivin soveltamisalaan kuuluvat hankeluokat on lueteltu direktiivin kahdessa liitteessä. Direktiivin 4 artiklan 2 kohdassa säädetään, että liitteessä II mainittuihin luokkiin kuuluvat hankkeet arvioidaan 510 artiklan mukaisesti, jos jäsenvaltiot toteavat niiden laadun sitä vaativan. Direktiivissä 97/11/EY puolestaan säädetään, että liitteessä II lueteltujen hankkeiden osalta jäsenvaltioiden on selvitettävä tapauskohtaisesti tai jäsenvaltioiden asettamien raja-arvojen tai valintaperusteiden avulla, arvioidaanko hanke direktiivin 510 artiklan mukaisesti. Toscanan alueen YVA-lain (3. marraskuuta 1998 annettu aluelaki N:o 79) säännökset ovat tiukempia kuin direktiivien säännökset ja laissa säädetäänkin, että maa-aineksen ottopaikat kuuluvat automaattisesti YVA-menettelyn piiriin. YVA-menettely sisältää ja siinä arvioidaan arvoisan parlamentin jäsenen mainitsemat ympäristönäkökohdat. Koska kyseisestä YVA-menettelyn soveltamista koskevasta valituksesta puuttuvat yksityiskohtaiset perustelut, ei tällä hetkellä voida vahvistaa, onko kahden mainitun direktiivin säännöksiä rikottu. (1) EYVL L 175, 5.7.1985. (2) EYVL L 73, 14.3.1997.